**Rastlinski pripravki za gnojenje in zaščito rastlin**

Na našem vrtu, še bolj pa v njegovi okolici, že malo v »divjini«, raste veliko koristnih rastlin, iz katerih si lahko na enostaven način izdelamo pripravke, s katerimi lahko vrtnine gnojimo in lajšamo težave ob napadih različnih škodljivcev. Oglejmo si načine za pripravo in katere rastline nam lahko pri tem pomagajo.

|  |  |  |
| --- | --- | --- |
| **Hladni izvleček** | Rastline namakamo v hladni vodi 24-48 ur, ne sme se peniti (pustimo v hladnem prostoru), precedimo | Pri uporabi navadno ne redčimo |
| **Brozga** | Rastline namakamo v vodi 24 ur, nato kuhamo 30 minut na majhnem ognju, ohladimo in precedimo. | Pri uporabi redčimo |
| **Prevrelka** | Rastline namakamo v vodi, v toplem prostoru, vsak dan premešamo, da dodajamo zrak; ko se preneha peniti in rastline potonejo na dno posode, pripravek precedimo. | Pri uporabi redčimo |
| **Čaj** | Sesekljane rastline prelijemo z vrelo vodo, pokrijemo in počakamo vsaj 15-20 minut (najbolje toliko časa, da se ohladi), na koncu precedimo | Pri uporabi ne redčimo |

Pripravke delamo v plastični ali stekleni posodi, z mehko vodo (deževnica). Pripravkov ne uporabljamo na soncu, vedno po sončnem zahodu (svetloba razgradi koristne učinkovine v preparatih). Zunanje temperature naj bodo pod 25 stopinj C. Pri izdelavi preparatov in pri njihovi uporabi se držimo receptov in navodil, da rastlin ne poškodujemo.

Premočni preparati so škodljivi!

|  |  |  |  |
| --- | --- | --- | --- |
| KOPRIVA |  |  |  |
| Hladni izvleček | 1 kg svežih kopriv prelijemo z 10 l vode | Ne redčimo! Uporabljamo za škropljenje po listih | Večamo odpornost rastline, odganjamo uši |
| Brozga | 1 kg svežih kopriv prelijemo z 10 l vode | Redčimo 1:5, zalivamo ali škropimo po listih rastline | Večamo odpornost rastline, odganjamo uši |
| prevrelka | 1 kg svežih kopriv prelijemo z 10 l vode | Redčimo 1:10, zalivamo po tleh (gnojenje) | Močno gnojilo z dušikom, kalijem in kalcijem; krepimo odpornost, preganjamo uši |
| REGRAT |  |  |  |
| prevrelka | 2 kg svežih listov in cvetov prelijemo z 10 l vode | Škropimo z nerazredčenim pripravkom po odraslih rastlinah (pri sadikah redčimo 1:5) | Krepi odpornost rastlin, rastline so čvrstejše, boljša kakovost plodov |
| GABEZ |  |  |  |
| prevrelka | 1 kg sveže rastline prelijemo z 10 l vode | Redčimo 1:10, zalivamo po tleh | Kalijevo gnojilo, vsebuje tudi dušik; krepi odpornost rastlin, lahko združimo s koprivno prevrelko |
| NJIVSKA PRESLICA |  |  |  |
| Brozga | 1,5 kg sveže rastline prelijemo z 10 l vode | Redčimo 1:5 in škropimo po listih | Pomaga pri pepelasti plesni, v času težav škropimo na 3-5 dni, zmanjša število pršic in uši |
| Hladni izvleček | 1,5 kg sveže rastline prelijemo z 10 l vode | Redčimo 1:3 | Pomaga pri pepelasti plesni, v času težav škropimo na 3-5 dni, zmanjša število pršic in uši |
| Prevrelka | 1,5 kg sveže rastline prelijemo z 10 l vode | Za preventivo pri zdravih rastlinah redčimo 1:3, za bolne in manjše rastline redčimo 1:5. Zalivamo po tleh in škropimo po rastlinah. Po tleh zalijemo največ 3x na leto. | Deluje na pepelaste plesni, , v času težav škropimo na 3-5 dni, zmanjša število pršic in uši |

|  |  |  |  |
| --- | --- | --- | --- |
| BEZEG |  |  |  |
| Zastirka | Deli vej, listi, cvetovi | Porazdelimo okrog rastlin, redno menjamo | Odvrača polže |
| Prevrelka | 1 kg svežih listov, poganjkov in cvetov prelijemo z 10 l vode | Vlivamo v rove voluharjev; zalivamo okolico ogroženih rastlin, da zasmradimo korenine | Preganjamo voluharje |
|  |  | Redčimo 1:5 in škropimo po listih rastlin | Deluje na glivice in plesni (solatno, krompirjevo, čebulno…) |
| KAPUCINKA |  |  |  |
| Posajena ob rastlinah |  |  | Zmanjšuje število strun v zemlji |
| Vroči izvleček | Sveže poganjke in cvetove prelijemo z vrelo vodo, da so pokriti, pustimo stati 3 ure, stisnemo in precedimo | Ne redčimo | Deluje proti koloradskemu hrošču, bolhačem, gosenicam |
| RABARBARA |  |  |  |
| brozga | 1 kg zelenih listov namočimo v 5 l vode in kuhamo 30 minut | Ohladimo, uporabljamo nerazredčeno | Deluje na škodljive muhe, gosenice, uši… |
| Zastirka |  | Porazdelimo okrog rastlin | Odvrača polže, uši, bolhače |
| PRAPROT |  |  |  |
| Zastirka | Suha ali sveža | Porazdelimo okrog rastlin | Odvrača polže |
| KAMILICA |  |  |  |
| čaj | Pest suhih kamilic prelijemo z 1 l vrele vode, pustimo stati 15 minut, precedimo, ohladimo | Ne redčimo, škropimo rastline | Proti glivičnim boleznim (glive plesnivke) |
| Hladni izvleček | Pest suhih kamilic prelijemo z 1 l vode, pustimo namočeno 24 ur | Redčimo 1:5 | Škropimo preventivno, proti glivičnim boleznim (glive plesnivke) |

**Drugi pripravki**

|  |  |  |  |
| --- | --- | --- | --- |
| MLEKO | Sveže, nepasterizirano mleko | Redčimo v razmerju 1:1 | Deluje na glive plesnivke, zavira razmnoževanje virusov, vsebuje veliko kalcija |
| SODA BIKARBONA | 1 žlica sode, 2,5 žlic rast. Olja, 4 l tople vode zmešamo, dodamo kapljico detergenta za posodo | Ne redčimo | Deluje proti glivičnim boleznim, ušem, pepelasti in pravi plesni |
| CIMET | 2 žlici cimeta, 2 žlici detergenta za posodo, 2 žlici rast.olja vmešamo v 5 l vode | Ne redčimo | Preganja različne žuželke, redno zalivamo po gnezdih mravelj |
| ČILI | 2 žlici mletega čilija in 1 l vode zmešamo z nekaj kapljicami detergenta | Ne redčimo, škropimo okoli ogroženih rastlin | Deluje proti polžem in škodljivim žuželkam |

**Marjana Kajzer Nagode**

mentorica na Učnem vrtu MOL

vrt@isaznanje.si